Mairg chaitheas dlús re dhalta
Maolmhuire Mac Craith cct.
Mairg chaitheas dlús re dhalta
más fhíor d'éis a dheaghsgagtha;
bheith dar ndaltai-ne ag dréim rinn
céim fa lagfaidhe ar luaighill.
Ceard Ghofradha as ghlan cridhe
ag cumhdach ar gceirdei-ne;
maith bláth a oideachta air
do b'fháth coigealta ar chiontaibh.
Ní rinn bheireas a buidhe
gloine ghréasa ar ndaltai-ne;
mallacht gach dhalta uadh air
snuadh a nglanta ar a ghréasaibh.
Adhnadh orm do b'fheidhm deacrach
dom charaid dom choimhleabthach;
doidhéinmhe cion — budh cion
dúin — 
dom fhior choimhéirme Is chaomhrúin.
Má tá díoghrais an dalta
ar tí cor re a chomhalta
'n-a fhior chonganta Is cáir damh
náir do bhronndalta ar mbráthar.
Bheith d'Ua Dhálaigh ag dréim ruinn
d'éis a oileamhna aguinn
mar shaoilim a theacht tiocfa;
maoidhim neart Is neimhchionta.
Ionann dúinn gliocas Is gaois
ionann leabhair do léaghmaois
'gun mhóroide do mhún sinn;
córaide cúl rér gcointinn.
Cia an compánach nó an cara
as iontaoibh d'éis Ghofradha?
do léig 'n-ar n-ucht a aithne;
do thréig lucht a leasaighthe.
Má do gheall gabháil rem throid
— deacair cointinn re caroid — 
dá ghealladh Is docar dul
tar focal teangadh thuathadh.
Sgéal beag leam a los Ghofraidh
dá leantar dá labharthaibh;
is ar an dTánaigh táir sain
cáir d'Ua Dhálaigh a dhéachain.
Tionólais Meadhbh — meabhair leam — 
ceithre hollchóigidh Éireann
i ndeoidh na tána ó dtighibh;
sgeoil a hádha uaislighidh.
I nUltaibh go n-iomad fear
nocha gcuala ón cheas naoidhean
re hucht bhféinneadh mear Meadhbha
fear acht éinfhear infheadhma.
Fir Éireann ó Mheidhbh a-mach
Cú Chuluinn a hucht Ultach
buaidh a gcéimeann ag an gCoin
is sluaigh Éireann 'n-a fhochair. Cú Chuluinn an chrotha bhuig
níor fhágaibh áth an chomhraig gan éacht gach aonlá uadh air
do shluagh na caomhmná a Cruachain.
Ní fhuair fa dheoidh — deimhin leam — 
Meadhbh ar ngríosadh fhear nÉireann
neach sa bheirn ar bhéal an fhir
— sgéal ag Meidhbh ar a muinntir.
Cuiris fios uaithe ar Fhear Diadh
Meadhbh Chruachan na gcreach n-imchian,
tugadh gin go ndearna ar dhligh
go pubal Meadhbha an mílidh.
Gealltar lé a lán do shochar
d'Fhear Diadh ar a dheonochadh
dul san áth ar Choin gCuluinn;
ag soin fáth ar n-uraghuill.
Geallais Fhionnabhair fhuair bloidh
d'Fhior Diadh ar dhruim gach sochair;
do ba searbh leis ar labhair
Meadhbh go feis le Fionnabhair.
Dá ngealladh Éirinn d'Fhior Diadh
ní mheasaim ná budh míchiall
ar chosg bhfeadhma chliathcha an Chon
briathra Meadhbha dá mhealladh.
Inntleacht Meadhbha Mhuighe an Sgáil
meallais mac díomsach Damháin
do léim a chomhalta Con;
céim as rodhocra rugadh.
Fear Diadh agus Cú Chuluinn
lucht aonfheadhma Is aonfhuluing,
lucht aonlúidh i ngurt ghaisgidh,
lucht aonrúin Is aonaisdir.
Ionnsaighis áth an chomhraig
Fear Diadh go ndlús iomfhormaid;
sé 'n-a chlú mheabhla mairidh
Cú na hEamhna d'ionnsaighidh.
Caithid ainn-séin rer-oile
rinn a n-áigh 's a n-iorghoile,
diamhair a gcéimeann 's a gcleas;
d'fhianaibh Éireann do b'áineas.
Cú Chuluinn do chardaois mná
do choigil-sean an chéadlá;
Fear Diadh ní choigleadh an gCoin;
ciall 'n-a gcoigleadh níor chosmhoil.
An ga bulga nó gur bhuing
i bhFear Diadh ó Choin Chuluinn
troid bheo fa comhthroime cor
gleo na conchloinne curadh.
An ga bulga ag Coin Chuluinn
iomarcaidh narbh ionfhuluing;
Fear Diadh níor chlisde ar an gcleas,
cisde ris nar chiall coimmeas.
Rug Dia breith i na bhreith chóir;
tuitis mac díomsach Damhóin
mar fhuair sé an géargha dá ghoin,
is téarna an té le dtorchair.
Mar do chuaidh d'Fhior Diadh a dhruim
re comhaltas Chon Culuinn
guais liom a dhul d'Ua Dhálaigh
cur i gcionn a chompánaigh. Mairg.